আলেহান্দ্রা ওরোস্কো
আলেহান্দ্রা ওরোস্কো লোসা (স্পেনীয়: Alejandra Orozco; জন্ম: ১৯ এপ্রিল ১৯৯৭; আলেহান্দ্রা ওরোস্কো নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন। ২০১২ সালে, তিনি বিশ্ব চ্যাম্পিয়ন পাওলা এস্পিনোসার সাথে সমলয় ১০ মিটার প্ল্যাটফর্ম বিভাগে ২০১২ গ্রীষ্মকালীন অলিম্পিকে অংশগ্রহণ করে রৌপ্য পদক জয়লাভ করেছিলেন। মাত্র ১৫ বছর বয়সে তিনি ২০১২ অলিম্পিক গেমসে মেক্সিকোর প্রতিনিধিত্বকারী সর্বকনিষ্ঠ ক্রীড়াবিদ হন।